KURZUS: Közlekedési technika I.

MODUL: A szárazföldi közlekedés

A közlekedési pályák tervezési alapismeretei

| A közlekedési pályák tervezési alapismeretei
Tanulási célok A lecke áttanulmányozása után Ön képes lesz:
| felsorolni a forgalom fő jellemzőit;
| saját szavaival meghatározni a forgalomnagyság, az átlagos napi forgalom és a mértékadó óraforgalom fogalmát;
| saját szavaival meghatározni a kijelölt vonatmennyiség, a leközlekedett vonatmennyiség és az átlagos napi vonatmennyiség fogalmát;
| felsorolni a közlekedési pályák tervezésének fázisait;
| saját szavaival megfogalmazni az egyes tervfajták funkcióit, részeit;
| felsorolni az út vonalvezetésével szembeni követelményeket;
| saját szavaival meghatározni a tervezési sebesség fogalmát;
| felsorolni a tervezési sebességet befolyásoló tényezőket;
| saját szavaival meghatározni a közlekedési pálya vonalának fogalmát;
| saját szavaival meghatározni a megállási és az előzési látótávolság fogalmát;
| értelmezni a látómező szélességére vonatkozó összefüggést;
| értelmezni az előzésre alkalmas útszakaszok arányára vonatkozó előírásokat;
| felsorolni az út vízszintes vonalvezetésének részeit;
| saját szavaival megfogalmazni az utak és a vasutak vízszintes vonalvezetésével kapcsolatos előírásokat;
| saját szavaival megfogalmazni az utak és a vasutak magassági vonalvezetésével kapcsolatos előírásokat;
| saját szavaival meghatározni az átmeneti ív fogalmát;
| saját szavaival meghatározni a keresztszelvény fogalmát, részeit;
| saját szavaival meghatározni a minta keresztszelvény és a jellemző keresztszelvény fogalmát;
| saját szavaival megfogalmazni a vonalvezetés összehangolásának szempontjait;
| saját szavaival megfogalmazni a vonalvezetés hibáit.
Tevékenységek Olvassa el a 7.-27. oldalt a jegyzetből! Állapítsa meg, hogy melyek a forgalom fő jellemzői! Határozza meg a forgalomnagyság fogalmát! Gyűjtse ki a különböző járművek átszámítási szorzóit! Határozza meg az átlagos napi forgalom (ÁNF) fogalmát! Határozza meg a mértékadó óraforgalom (MOF) fogalmát! Állapítsa meg a MOF és az ÁNF közötti összefüggést! Határozza meg a kijelölt vonatmennyiség (VK) fogalmát! Határozza meg a leközlekedett vonatmennyiség (VT) fogalmát! Határozza meg az átlagos napi vonatmennyiség (ÁNV) fogalmát! Határozza meg a VT és az ÁNV közötti összefüggést! Gyűjtse ki a közlekedési pályák műszaki tervezésének különböző tervfázisait! Állapítsa meg, hogy milyen célokból szokás tanulmánytervet készíteni! Állapítsa meg, hogy miért van szükség bejárási illetve engedélyezési terv készítésére! Állapítsa meg, hogy miért van szükség az ajánlati terv, az építési terv, a nyilvántartási terv és a vágány melletti létesítmények elhelyezési tervei elkészítésére! Állapítsa meg, hogy melyek az utak vonalvezetésével kapcsolatos általános követelmények! Határozza meg a közlekedési pálya vonalának fogalmát! Határozza meg a tervezési sebesség fogalmát! Állapítsa meg a tervezési sebességet befolyásoló tényezőket! Határozza meg a megállási látótávolság fogalmát! Határozza meg az előzési látótávolság fogalmát! Értelmezze a látómező szélességére vonatkozó összefüggést! Értelmezze az előzésre alkalmas útszakaszok arányára vonatkozó előírásokat! Határozza meg az út vízszintes vonalvezetésének részeit! Értelmezze az utak és a vasutak vízszintes vonalvezetésével kapcsolatos előírásokat! Értelmezze az utak és a vasutak magassági vonalvezetésével kapcsolatos előírásokat! Határozza meg az átmeneti ív fogalmát! Határozza meg a keresztszelvény fogalmát, részeit! Határozza meg a minta keresztszelvény és a jellemző keresztszelvény fogalmát! Tanulmányozza az utak és a vasutak minta-keresztszelvényeit (6. ábra)! Határozza meg a vonalvezetés összehangolásának szempontjait! Határozza meg ábra alapján a vonalvezetés hibáit!
Összefoglalás A közlekedési pályák tervezésének előfeltétele a forgalom jellemzőinek ismerete. A forgalom fő jellemzői:
| a forgalomnagyság;
| a sűrűség;
| a sebesség;
| a követési idő és távolság;
| a forgalmi körülmények.
A közúti forgalomban részt vevő különböző tulajdonságú járművek figyelembe vételére a személygépkocsi egységben kifejezett átszámítási szorzók nyújtanak lehetőséget. A közutak forgalmi terhelés alaján való méretezésénél az átlagos napi forgalom (ÁNF) és a mértékadó óraforgalom (MOF) értékéből szokás kiindulni. A MOF és az ÁNF hányadosa az ún. csúcsóratényező:
ω 50 = MOF 50 ÁNF
A forgalomnagyságot a vasúti közlekedésben a kijelölt vonatmennyiség (VK), a leközlekedett vonatmennyiség (VT) és az átlagos napi vonatmennyiség (ÁNV) értékével szokás meghatározni. A havi tényleges forgalom és a havi tervezett forgalom arányát a következő összefüggés mutatja:
η = 100 30 VT 30 ÁNV
A közlekedési pályák műszaki tervezésének fázisai:
| a tanulmányterv;
| az engedélyezési terv;
| az ajánlati terv;
| az építési terv.
A vonalvezetés tervezése során a tervezési sebesség függvényében biztosítanunk kell a közlekedési pálya előírt műszaki paramétereit. A közlekedési pálya vonala térbeli vonal, amelynek jellemzőit a helyszínrajz és a hossz-szelvény adja meg. Az utak tervezésénél biztosítani kell az előírt látótávolságokat (megállási és előzési látótávolság). A közlekedési pálya vízszintes vonalvezetése egyenesekből, körívekből és átmeneti ívekből áll. Az egyenes és a körív közötti átmeneti ívek közül a legegyszerűbb a lineáris görbületváltozású ún. klotoid. Nagyobb sebességeknél koszinuszos, parabolikus vagy szinuszos görbületváltozású átmeneti íveket használnak. Két azonos görbületű körív csatlakozását kosárívnek, két ellenkező görbületű körív csatlakozását ellenívnek nevezzük. Az utak magassági vonalvezetése emelkedőkből, esésekből és függőleges ívekből áll. A vasutak magassági vonalvezetése az emelkedők és esések változásait jelenti. Az utak és vasutak konkrét keresztszelvényei a minta keresztszelvényből vezethetők le. Egy rövidebb szakaszra érvényes keresztszelvény a jellemző keresztszelvény. Az út térbeli létesítmény, ezért megtervezésénél ügyelni kell a vízszintes és a magassági vonalvezetés összehangolására. Az út megtervezésénél törekedni kell a vonalvezetési hibák elkerülésére.

| A közlekedési pályák tervezési alapismeretei - feladatlap
Töltse ki az alábbi feladatlapot!
Egészítse ki a következő mondatot! A közlekedési pályák tervezésének előfeltétele a(z) jellemzőinek ismerete.
Egészítse ki a következő mondatot! A(z) terv az út építését megelőző hatósági engedélyezési eljárás céljaira szolgál.
Az alábbiak közül melyik nem tartozik a vízszintes vonalvezetés elemei közé?
| az egyenes
| a körív
| a lekerekítő ív
Egészítse ki a következő mondatot! Az átmeneti ívek közül a legegyszerűbb a lineáris görbületváltozású ún. .
Egészítse ki a következő mondatot! Egy rövidebb szakaszra érvényes keresztszelvény a(z) keresztszelvény.
Egészítse ki a következő mondatot! Az út megtervezésénél törekedni kell a vonalvezetési elkerülésére.