KURZUS: Közlekedési technika I.

MODUL: A vízi közlekedés

Tengerhajózási útvonalak

| Tengerhajózási útvonalak
Tanulási célok A lecke áttanulmányozása után Ön képes lesz:
| megkülönböztetni a hajóút és a hajózási útvonal fogalmát;
| megkülönböztetni a mélytengeri és a part menti hajózás fogalmát;
| értelmezni a tengerhajózási útvonalakat meghatározó tényezőket;
| saját szavaival megfogalmazni a tengeri kikötők létesítésének feltételeit;
| megkülönböztetni a tengeri kikötők típusait;
| saját szavaival meghatározni az ortodróma fogalmát;
| saját szavaival meghatározni a loxodróma fogalmát;
| saját szavaival meghatározni a tengerszoros fogalmát;
| saját szavaival meghatározni a tengeri csatorna fogalmát;
| megfogalmazni a tengerhajózási útvonalak csoportosítási lehetőségeit.
Tevékenységek Olvassa el a 137.-140. oldalt a jegyzetből! Állapítsa meg a hajóút és a hajózási útvonal közötti különbséget! Állapítsa meg a mélytengeri és a part menti hajózás közötti különbséget! Értelmezze a tengerhajózási útvonalakat meghatározó tényezőket! Gyűtse össze a tengeri kikötők létesítésének gazdasági és természeti feltételeit! Állapítsa meg, hogy melyek a tengeri kikötők alaptípusai! Állapítsa meg az ortodrómán való hajózás jellemzőit! Állapítsa meg a loxodrómán való hajózás jellemzőit! Állapítsa meg, hogy mi a különbség a tengerszoros és a tengeri csatorna között! Kövesse nyomon földrajzi térképen a legfontosabb viszonylatokhoz tartozó tengerhajózási útvonalakat!
Összefoglalás A hajóút és a hajózási útvonal közötti különbség. A mélytengeri és a part menti hajózás közötti különbség. A tengerhajózási útvonalakat meghatározó tényezők. A tengeri kikötők létesítésének gazdasági és természeti feltételei. A tengeri kikötők alaptípusai. Szómagyarázat: das Watt = az Északi-tenger sekély, iszapos parti sávja, amely apály idején nincs víz alatt das Haff = sekély tengeröböl az Északi-tengeren ria = öböl, tengervízzel elöntött folyótorkolat (Anglia, USA) fjord = a gleccser és a tenger találkozásánál kialakult, tengervízzel elöntött öböl (Norvégia) lagúna = a tengertől keskeny földsávval elválasztott öböl limán = folyótorkolati öböl (oroszul) glaciális eredetű = a jég által alakított Az ortodrómán való hajózás jellemzői. Az ortodróma hajózás a legrövidebb utat eredményezi, az útirány folyamatos változtatásával. A loxodrómán való hajózás jellemzői. A loxodróma hajózás nem a legrövidebb utat eredményezi, viszont az útirány változtatására nincs szükség. A tengerszoros és a tengeri csatorna közötti különbség. A legfontosabb viszonylatokhoz tartozó tengerhajózási útvonalak.

| Tengerhajózási útvonalak - feladatlap
Töltse ki az alábbi feladatlapot!
Egészítse ki a következő mondatot! Hajóutakról alapvetően , csatornák esetében beszélhetünk, ahol is a hajózás tere erősen korlátozott, a pálya vonala szorosan meghatározott.
Egészítse ki a következő mondatot! Hajózási az óceánok, tengerek és tavak esetében beszélhetünk, ahol a közlekedési lehetőségek szinte korlátlanok.
Melyik természetes kikötőtípus létesülhet glaciális eredetű térszínen?
| tölcsér-kikötő
| lagúna kikötő
| fjord
Egészítse ki a következő mondatot! A(z) hajózás a legrövidebb utat eredményezi, az útirány folyamatos változtatásával.
Egészítse ki a következő mondatot! A(z) hajózás nem a legrövidebb utat eredményezi, viszont az útirány változtatására nincs szükség.
Egészítse ki a következő mondatot! A(z) természetes képződmény, a tengeri pedig mesterséges létesítmény.